ΓΡΑΠΤΗ ΕΡΩΤΗΣΗ E-2868/00

υποβολή: Camilo Nogueira Romn (Verts/ALE) προς την Επιτροπή

(14 Σεπτεμβρίου 2000)

Θέμα: Η καταβολή πρόσθετου φόρου ή προστίμου για την παραγωγή γάλακτος

Στον αγροτικό κόσμο της Γαλικίας επικρατεί μεγάλη ανησυχία λόγω της πρόθεσης της Ευρωπαϊκής Επιτροπής να επιβάλει πρόστιμο ή πρόσθετο φόρο για την παραγωγή γάλακτος της περιόδου εμπορίας 1999-2000, που αναμένεται ότι θα πλήξει 20 000 οικογένειες γεωργών και θα είναι οψηλότερος πουπήρξε ποτέ, σύμφωνα με τη συνδικαλιστική οργάνωση Labrego Galego. Απέναντι στην ανεύθυνη παθητικότητα που επιδεικνύει η κυβέρνηση της Γαλικίας, η οποία είναι αρμόδια για το γεωργικό τομέα, η συνδικαλιστική αυτή οργάνωση, καθώς επίσης και οι γεωργικές οργανώσεις και, γενικότερα, η κοινωνία της Γαλικίας, θεωρούν απολύτως αδικαιολόγητη την επιβολή του προστίμου αυτού σε οικογένειες οι οποίες αυτή τη στιγμή καταβάλλουν απαράμιλλες προσπάθειες για να εκσυγχρονίσουν τη δραστηριότητά τους και αναγκάζονται να πωλούν το γάλα στις χαμηλότερες τιμές σε ολόκληρη την Ευρώπη, με αποτέλεσμα οι βιομηχανίες γαλακτοκομικών προϊόντων να επωφελούνται από την ανάγκη των γεωργών να βρουν διέξοδο στο πλεόνασμα της παραγωγής πουπερβαίνει τις πενιχρές ποσοστώσεις που έχουν χορηγηθεί στη Γαλικία. Λαμβάνονταςπόψη ότι η γεωργία της Γαλικίας αποτελεί ειδική περίπτωση στην Ευρώπη, η οποία, εντούτοις, ποτέ δεν αξιολογήθηκε όπως θα έπρεπε από την Ένωση, πρόκειται επιτέλους η Επιτροπή να λάβει τα απαιτούμενα μέτρα για να αυξήσει επαρκώς τις ποσοστώσεις γάλακτος, κατά τρόπον ώστε οι οικογένειες των γεωργών της Γαλικίας να μπορούν να επιβιώσουν και να ολοκληρώσουν τον εκσυγχρονισμό της δραστηριότητάς τους, για την οποία είναι φανερό ότι καταβάλλουν σκληρές προσπάθειες;

Απάντηση του κ. Fischler εξ’ ονόματος της Επιτροπής

(25 Οκτωβρίου 2000)

Η πρόθεση της Επιτροπής, την οποία ανέφερε ο Αξιότιμος Κοινοβουλευτικός, σχετικά με την επιβολή κυρώσεων στους γαλακτοπαραγωγούς δεν είναι σωστή. Σύμφωνα με το κανονισμό (ΕΟΚ)αριθ. 3950/92 του Συμβουλίου για τη θέσπιση συμπληρωματικής εισφοράς στον τομέα του γάλακτος και των γαλακτοκομικών προϊόντων(1) είναι γεγονός ότι προβλέπεται αυτόματη συμπληρωματική εισφορά για όλους τους παραγωγούς που προκαλούνπερβάσεις, εφόσον οι παραδόσεις ενός συγκεκριμένου έτουςπερβαίνουν τις εθνικές ποσότητες αναγωγής (ποσοστώσεις). Το επίπεδο της εισφοράς καθορίστηκε από το 1992 στο 115 % της ενδεικτικής τιμής γάλακτος και δεν εξαρτάται από τηνπερβάλλουσα ποσότητα ούτε από οποιαδήποτε παρέμβαση της Επιτροπής. Υπάρχει εμφανήςπέρβαση της εθνικής ποσόστωσης της Ισπανίας για το 1999-2000 σύμφωνα με την ετήσια δήλωση τουπουργείου γεωργίας, αλλά ηπέρβαση είναι μικρότερη απ’ ό,τι κατά την περίοδο 1995-1996.

Το Συμβούλιο καθόρισε τις ποσοστώσεις αυτές από το 1984 και τις προσάρμοσε στο πρόγραμμα δράσης 2000 μέχρι το 2008 λαμβάνονταςπόψη την εσωτερική χρήση, τις διεθνείςποχρεώσεις της Κοινότητας και τις ιστορικές αναφορές κάθε κράτους μέλους. Κατά συνέπεια, ο εκσυγχρονισμός του κλάδου μπορεί να αναληφθεί από ένα κράτος μέλος μόνο στο πλαίσιο της καθορισμένης εθνικής ποσόστωσης, λαμβάνονταςπόψη την επανακατανομή σε ορισμένους παραγωγούς των ποσοστώσεων που αποδεσμεύονται από άλλους.

Στο πλαίσιο αυτό, το Συμβούλιο αύξησε σε μεγάλο βαθμό τις ποσότητες αναγωγής που χορηγήθηκαν στην Ισπανία (+ 29 % για την περίοδο 1986-2008), ενώ ο ευρωπαϊκός μέσος όρος ανέρχεται σε 2 % για την ίδια περίοδο. Η ιδιαίτερη κατάσταση της παραγωγής γάλακτος στη Γαλικία αποτέλεσε σημαντικό κριτήριο προκειμένου να δικαιολογηθεί η διαφορά αυτή. Σε κάθε κράτος μέλος, η κατανομή των ποσοστώσεων μεταξύ περιφερειών και παραγωγών ανήκει στην εθνική αρμοδιότητα με βάση αντικειμενικά κριτήρια. Στην Ισπανία, οι περιφέρειες συμμετείχαν στη διαδικασία αυτή.

Σύμφωνα με την Επιτροπή, οι συγκριτικά χαμηλές τιμές που καταβάλλονται στους παραγωγούς της Γαλικίας δικαιολογούνται από τα περιφερειακά πλεονάσματα παραγωγής. Η αύξηση των ποσοστώσεων που διατίθενται στην περιφέρεια χωρίς προηγούμενη εξυγίανση των εμπορικών κυκλωμάτων από τους επιχειρηματίες θα προκαλούσε επιδείνωση της κατάστασης. Εξ’ άλλου, προκειμένου να εκσυγχρονισθεί και να γίνει αποδοτικότερος ο κλάδος, παρά να επιδιωχθεί η αύξηση των ποσοστώσεων, θα ήταν χρήσιμο να συμπεριληφθεί ο κλάδος σε ένα κατάλληλο περιφερειακό αναπτυξιακό σχέδιο, όπως προβλέπεται στον κανονισμό (ΕΚ) αριθ. 1257/1999 του Συμβουλίου σχετικά με τη στήριξη της αγροτικής ανάπτυξης από το Ευρωπαϊκό Γεωργικό Ταμείο Προσανατολισμού και Εγγυήσεων (ΕΓΤΠΕ) και με την κατάργηση ορισμένων κανονισμών(2).

(1) ΕΕ L 405 της 31.12.1992.

(2) ΕΕ L 160 της 26.6.1999.